Lucrarea practică nr.

În fişierul LP1.XLSX se găsesc informaţii cu privire la furnizorii unei societăţi comerciale (Sheet1), date referitoare la aprovizionările efectuate în cursul perioadei (Sheet2) şi plăţile către furnizori în cursul perioadei (Sheet3).

* Să se redenumească cele 3 foi de calcul cu nume corespunzătoare conţinutului.
* Să se ordoneze furnizorii după “tip furnizor” şi “localitate”.
* Să se realizeze o situaţie a furnizorilor astfel:
* Număr Furnizori din Iaşi …
* Număr Furnizori din alte localităţi …

şi să se reprezinte într-o diagramă de structură, indicând ponderile celor două categorii de furnizori.

* Într-o nouă foaie de calcul să se întocmească o situaţie a facturilor care să conţină: Număr factură, Data, Cod furnizor, Tip furnizor, Denumire furnizor, Valoare. Pe ultima linie să se determine: Valoarea totală, Valoarea medie şi Valoarea maximă a facturilor.
* Folosind ca sursă de date Situația facturilor, să se obțină într-un tabel pivot un raport în care să se afișeze pentru fiecare furnizor, comenzile și valorile acestora. Situația va putea fi particularizată pentru fiecare tip de furnizor. Reprezentați grafic situația astfel obținută.

Determinați rata dobânzii la contractarea unui împrumut de la BCR în următoarele condiții: suma împrumutată – 25000 lei, durata de rambursare – 10 ani, suma maximă ce poate fi rambursată anual – 3000 lei. Într-o foaie de calcul distinctă, construiți un tabel de simulare cu două variabile (suma împrumutată, suma maximă ce poate fi rambursată anual).

Lucrarea practică nr.

Elementele contului de profit şi pierdere (model simplificat) al unei firme sunt prezentate în fişierul LP2.XLSX.

* Să se calculeze rezultatul (profit/pierdere) pe fiecare categorie de venituri şi cheltuieli, precum şi pe ansamblul activităţii firmei.
* Să se determine impozitul pe profit datorat, în cazul în care firma înregistrează profit, pe baza unei cote de 16%.
* Să se afişeze toate datele numerice folosind formatul care asigură separarea grupurilor de trei cifre, fără zecimale.
* Să se reprezinte veniturile, cheltuielile şi profitul/pierderea pentru anul curent şi anul precedent într-un grafic combinat, salvat într-o foaie distinctă, cu numele «Grafic indicatori».

În luna decembrie firma achiziţionează un copiator (valoare de inventar 3800 lei, valoare reziduală 0, durată de utilizare 8 ani) şi o autoutilitară (valoare de inventar 17450 lei, valoare reziduală 1254 lei, durata de utilizare 9 ani). Să se determine amortizarea pentru fiecare an de utilizare, ştiind că pentru amortizarea copiatorului se utilizează metoda degresivă, iar pentru autoutilitară imetoda liniară.

Determinați rata dobânzii la contractarea unui împrumut de la BCR în următoarele condiții: suma împrumutată – 20000 lei, durata de rambursare – 5 ani, suma maximă ce poate fi rambursată anual – 5000 lei. Într-o foaie de calcul distinctă, construiți un tabel de simulare cu o variabilă (suma împrumutată).

Lucrarea practică nr.

Dispuneţi de o bază de date EXCEL (în fişierul LP3.XLSX) referitoare la stocurile de produse din 2 depozite ale unei firme.

* Să se redenumească foaia de calcul Sheet1 cu numele Stocuri.
* Să se sorteze înregistrările din baza de date după cod depozit şi stoc (descrescător).
* Să se întocmească situaţia produselor din depozitul 1 care au stocuri mai mari de 100 buc/cut/kg/pac etc., care să includă: Cod produs, Denumire produs, Stoc şi Preţ de înregistrare.
* Să se completeze raportul realizat cu o coloană Preţ redus, acesta fiind calculat pe baza unui procent de 25% dacă stocul e mai mare de 150 buc/cut/kg/pac etc. şi 15% pentru celelalte produse.
* Extrageţi într-o altă zonă lista produselor din depozitul 2. Situaţia va conţine: *Cod depozit, Cod produs, Denumire produs* şi *Preţul redus*. Puneţi în evidenţă prin formatare condiţionată produsul care are preţul cel mai mic.
* Folosind ca sursă de date foaia de calcul Stocuri, să se obțină într-un tabel pivot un raport în care să se afișeze, pe cele două depozite, produsele și stocurile acestora. Reprezentați grafic situația astfel obținută.

Determinați suma lunară de plată ca urmare a contractării unui împrumut la BCR în următoarele condiții: suma împrumutată – 20000 lei, durata de rambursare – 4 ani, rata dobânzii – 8.5%. Într-o foaie de calcul distinctă, construiți un tabel de simulare cu o variabilă (durata de rambursare).

Lucrarea practică nr.

Dispuneţi de datele referitoare la principalii furnizori de materii prime ai unei firme (în fişierul LP4.XLSX).

* Să se ordoneze lista după termenul de plată şi preţul oferit.
* Să se filtreze lista, extrăgându-se doar furnizorii care oferă preţuri între 800 şi 1000 lei.
* Să se determine numărul de furnizori care oferă un preţ sub 300 lei şi un termen de plată de 15 zile.
* Să se reprezinte grafic structura tranzacţiilor realizate cu furnizorii indicând ponderea fiecăruia în total tranzacţii.
* Într-o foaie nouă să se întocmească antetul unui formular de comandă ce se trimite furnizorilor pentru a solicita un transport de marfă după modelul de mai jos:

COMANDA nr. … din .....................

Cod furnizor: Preţ negociat:

Nume: Termen de plată negociat:

Adresa:

Localitate:

Banca:

*Observaţie*: Codul furnizorului este elementul utilizat pentru preluarea datelor din Sheet1 (se va exemplifica pentru furnizorul 20022). În titlu se va introduce data curentă, iar numărul comenzii nu se completează.

* Folosind ca sursă de date Sheet1, să se obțină într-un tabel pivot un raport în care să se afișeze pentru fiecare termen de plată, furnizorii și valoarea tranzacțiilor. Situația va putea fi particularizată pentru fiecare localitate. Reprezentați grafic situația astfel obținută.

Determinați suma lunară de plată ca urmare a contractării unui împrumut la BCR în următoarele condiții: suma împrumutată – 35000 lei, durata de rambursare – 4 ani, rata dobânzii – 6.5%. Într-o foaie de calcul distinctă, construiți un tabel de simulare cu două variabile (durata de rambursare, rata dobânzii).

Lucrarea practică nr.

În fişierul LP5.XLSX dispuneţi de datele privind agenţii comerciali ai unei firme de distribuţie (foaia Agenti). În foaia Vanzari sunt cuprinse datele referitoare la vânzările realizate de aceştia în luna martie.

* Să se ordoneze datele despre vânzări după cod agent şi data facturii.
* În foaia Vanzari să se întocmească un centralizator care să indice totalul vânzărilor pentru fiecare agent astfel:

*Cod agent:*

*Total vânzări:*

* Să se reprezinte grafic structura vânzărilor pe agenţi, indicând ponderea fiecăruia în total vânzări.
* Să se mute centralizatorul întocmit într-o foaie nouă şi să se completeze datele necesare pentru calculul salariului cuvenit astfel:

*Nume agent:*

*Cod agent:*

*Total vânzări:*

*Salariu de bază:*

*Comision din vânzări:*

*Salariu cuvenit:*

Valoarea comisionului este de 1% din vânzările realizate.

* Realizaţi protejarea foii de calcul Agenti, mai puţin casuţele din coloanele Zona şi Salariu de baza.

Determinați suma lunară de plată ca urmare a contractării unui împrumut la BCR în următoarele condiții: suma împrumutată – 40000 lei, durata de rambursare – 6 ani, rata dobânzii – 7.5%. Într-o foaie de calcul distinctă, construiți un tabel de simulare cu două variabile (suma împrumutată, rata dobânzii).